Уважаеми колеги,

Каним Ви най-учтиво да участвате в ***ДЕВЕТАТА НАЦИОНАЛНА КОНФЕРЕНЦИЯ ПО ЕЛЕКТРОННО ОБУЧЕНИЕ ВЪВ ВИСШИТЕ УЧИЛИЩА***, която ще се проведе в периода 01-02 септември 2022 г. в Икономически университет – Варна. Конференцията се организира от Националния център по дистанционно обучение, Икономически университет – Варна и Центъра за дистанционно обучение на Софийския университет „Св. Климент Охридски”. Основни цели на конференцията са:

* да стимулира научен дебат по методологически, теоретични, практически, нормативни и технологически аспекти на електронното обучение във всичките му проявления;
* да дискутира подходи и стратегии за адаптиране на образователната система към потребностите на дигиталното поколение чрез инструментите на електронното обучение;
* да събере заедно изследователи, преподаватели, докторанти и IT специалисти от страната и чужбина, които да споделят своите изследователски резултати и практически опит в проектирането и провеждането на електронно учебно съдържание и онлайн обучение.

Темите на конференцията са:

* Методологически и теоретични (педагогически, психологически, социални, етични и пр.) аспекти на електронното обучение;
* Проблеми и решения в процеса на дигитална трансформация на университетите;
* Технологични решения за подпомагане и реализиране на електронното обучение;
* Дигиталното поколение и образователната система;
* Роля на технологиите за предоставяне на равен достъп до образование;
* Качество на електронното обучение;
* Възможности и ограничения на електронното оценяване.

Ще бъдат приемани доклади на български и английски във формат до 8 страници в посочените по-долу срокове:

* до 15.03.2022 г. – попълване на онлайн на регистрационен формуляр
* до 31.05.2022 г. – изпращане на докладите по електронна поща
* до 30.06.2022 г. – изпращане на рецензията и решението на Програмния комитет
* до 15.07.2022 г. – изпращане на окончателния вариант на доклада и превеждане на такса-правоучастие.
* Размер на таксата-правоучастие:
  + 100 лв. за български участници
  + 60 лв. за докторанти

Таксата-правоучастие включва публикуването само на един доклад. При всеки следващ доклад се заплаща допълнителна такса от 50 лв.

Докладите от конференцията ще бъдат публикувани в електронен сборник индексиран в RePEc. Сборникът ще бъде публикуван на уеб сайта на Икономически университет – Варна на езика, на който са предоставени от авторите след одобрение от редакционна колегия.

За изисквания към оформление на докладите вижте в прикачения файл.

Моля кандидатите за участие в конференцията да попълнят онлайн Регистрационен формуляр от тук: <https://forms.gle/xfm5EKNCGeMs8rp99>

**Важно!** Одобрените от редакционна колегия доклади на английски език ще бъдат публикувани в American Institute of Physics Conference Proceedings (http://aip.scitation.org/toc/apc/1789/1), индексиран във водещи бази данни - Web of Science, Scopus и Inspec по желание на автора/ите срещу заплащане на допълнителна такса.

Повече информация за организацията и провеждането на конференцията може да намерите на уеб сайта на конференцията - <https://ncel.e-center.uni-sofia.bg/index.php>, който ще бъде активен от 1 март 2022 г., както и на адрес: ncde2018@uni-sofia.bg.

Конференцията се планира да се проведе присъствено или в смесен формат (присъствено и онлайн). Програмата на конференцията ще се реализира в малки групи в съответствие с Протокола и правилата в ситуация на COVID19 в страната.

Моля да разпространите тази информация до ваши колеги, които имат изследователски интереси в областта на образователните дигитални технологии в контекста на висшето образование и електронното обучение.

С уважение,

Проф. Румяна Пейчева-Форсайт

Председател на Организационния комитет